# Clara Galle

Clara Huete Sánchez, (Iruñea, Nafarroa Garaia, 2002ko apirilaren 15a), Clara Galle izen artistikoz ezaguna, nafar modelo eta aktorea da, zineman eta telebista aritzen dena. Netflixen A través de mi ventana, A través del mar eta A través de tu mirada jatorrizko film sortan Raquel Mendoza interpretatzeagatik da ezaguna, eta Eva Merino, berriz, Prime Videoren jatorrizko El internado: Las Cumbres telesailean.

## Bizitza

Txikitatik erakutsi zuen interpretazioaren munduarekiko interesa, eta, horregatik, arte-eszenikoen batxilergoa egin zuen Plaza de la Cruz Institutuan, dantza garaikideko eta hiri-dantzako eskolak emateaz gain. Gaztetatik izan zuen emanaldiarekiko interesa. 2019ko apirilean, Emma Roberts protagonista zuen Tous etxeko Gabonetako kanpainarako lehen iragarkia filmatu zuen. Andorrako turismo kanpainetan eta Fantako spot batean ere lan egin zuen. Gainera, bere jaioterriko, Iruñeko, arropa dendetako irudia izan da, eta Nyx, Arizona Vintage eta Kaotiko markekin kolaboratu du. 2020an Madrilera joan zen, Madrilgo Unibertsitate Konplutentsean Artearen Historia ikastera.
2021eko apirilean Netflixek Ariana Godoyren izen bereko eleberrian oinarritutako A través de mi ventana pelikularako fitxatu zuela baieztatu zen eta lehen esperientzia izan zuen pantaila handian. Hilabete bat geroago, maiatzean, Amazon Prime Videok El internado: Las Cumbres telesailaren bigarren denboraldirako fitxatu zuela jakinarazi zuten. Telesailean Evaren papera egin zuen. 2021eko urrian Sebastián Yatraren «Tacones rojos» singlearen bideokliparen protagonista izan zen.
2022ko otsailean, Netflixen A través de mi ventana jatorrizko filmean egin zuen debuta aktore gisa, eta Raquel Mendoza emakumezko protagonistaren rola interpretatu zuen bertan. 2021ean filmatu zuten filma, eta Ariana Godoy idazle venezuelarraren izen bereko eleberrian oinarritu zen.
Urte bereko maiatzean, Amazonen Prime Video El internado: Las Cumbres telesailaren bigarren denboraldian jardun zuen, eta bertan Eva Merinoren rola hartu zuen. Telesaila Antena 3 katean El internado (2007-2010) telesailaren berrabiarazte bat da.
2023an, Raquel Mendozaren papera errepikatu zuen Netflixek estreinatutako A través del mar, A través de mi ventana lanaren jarraipenean.
2024an, A través de mi ventana trilogiako azken filmeko protagonista izan zen, A través de tu mirada izenburukoa, non Raquel Mendoza interpretatu zuen berriz. Filma 2024ko otsailaren 23an estreinatu zen.
2024ko maiatzean, Miguel Sáez Carral idazlearen Ni una más eleberrian oinarritutako Netflixeko sail txiki espainiarraren protagonistetako bat izan zen, eta Gretaren papera egin zuen.

## Filmografia
### Zinema

| Urtea | Filma | Pertsonaia | Zuzendaria | Oharrak |
| 2022 | A través de mi ventana | Raquel Mendoza | Marçal Forés | Protagonistakidea |
| 2023 | A través del mar | Raquel Mendoza | Marçal Forés | Protagonistakidea |
| 2024 | A través de tu mirada | Raquel Mendoza | Marçal Forés | Protagonistakidea |

### Telebista

Televisión :
| Urtea | Lana | Pertsonaia | Kanala | Oharrak |
| 2022 | El internado: Las Cumbres | Eva Merino | Amazon Prime Video | Bigarren mailako aktorea (2. denboraldia) |
| 2024 | Ni una más | Greta | Netflix | Protagonista |
| 2025 | Olympo | Amaia | Netflix | Protagonista |

### Bideo-klipak

| Urtea | Abestia | Artista |
| 2021 | «Tacones rojos» | Sebastián Yatra |

## Erreferentziak

* ↑ Clara Galle: la joven promesa navarra de la interpretación publicitaria. Noticias de Navarra 24 de junio de 2020.
* ↑ «Entrevista a Clara Galle, modelo, actriz y estudiante de Diseño» Youtube 3 de noviembre de 2020.
* ↑ ‘Tacones rojos’: Clara Galle protagoniza el videoclip del nuevo sencillo de Sebastián Yatra. Tú en línea 20 de octubre de 2021.
* ↑ «Quiénes son Clara Galle y Julio Peña Fernández, los protagonistas de 'A través de mi ventana'» Cinemanía (20 Minutos) 15 de abril de 2021.
* ↑ ¿Quiénes son los protagonistas de "A través de mi ventana" de Netflix?. La Razón México 16 de abril de 2021.
* ↑ 'A través de mi ventana': primeras imágenes de la película más esperada de Netflix. Cosmopolitan 20 de mayo de 2021.
* ↑ ‘El Internado: Las Cumbres’ amplía su reparto y se rearma con seis nuevos fichajes para su segunda temporada. El Televisero 6 de mayo de 2021.
* ↑ Conoce a los nuevos fichajes de la segunda temporada de 'El Internado: Las Cumbres'. ¡Hola! 7 de mayo de 2021.
* ↑ ‘A través de mi ventana se transforma en A través del mar: así se ha rodado en la Costa Brava la secuela veraniega de la película adolescente de Netflix. Revista GQ 26 de septiembre de 2022.
* ↑ ‘Netflix confirma 'A través de mi ventana' 2 y 3. Cosmopolitan 15 de febrero de 2022.
* ↑ Así es Ni una más, el nuevo drama adolescente de Netflix. El mundo 23 de septiembre de 2022.
* ↑ Clara Galle protagonizará ‘Ni una más’, lo nuevo de Netflix. 23 de septiembre de 2022.

## Kanpo estekak

* Datuak: Q107182802
* Multimedia: Clara Galle / Q107182802